Diari Oficial de la Generalitat Valenciana


Sumari del DOGV 4177, del 28-01-2002 (2002/484)

Notificació al senyor Francisco Pamies Solanes. Expedient número ESSANC/46/2001/0182.
-------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/484


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Francisco Pamies Solanes. Expedient número ESSANC/46/2001/0182. [2002/A484]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte es notifica a l'interessat la sanció dictada en l'expedient sancionador, que ha sigut tramitat pel Servei d'Espectacles de la Conselleria de Justícia i Administracions Públiques.
  
1. Expedient de multes ESSANC/46/2001/0182. Sanció de data 2 de desembre de 2001, dictada pel director general, per la qual s'acorda imposar al senyor Francisco Pamies Solanes, amb últim domicili conegut a Montserrat, 55 de Sabadell, una sanció de 125.000 pessetes (751,27 euros), ja que el passat 13 de març de 2001, a les 13.50 hores, va ser sorprés vosté als voltants de les taquilles de la plaça de bous d'aquesta capital, quan contactava amb una persona que era MLG; tot seguit es van dirigir al Bar Oporto, on van esperar que arribara el senyor Miguel Gómez Cañada. Aquest senyor li entregà dues entrades per a la correguda de bous del dia 17 de març de 2001, i vosté, alhora, les va entregar a MLG, que va pagar 22.000 pessetes per les dues entrades, infringint amb això l'article 22.d de la Llei 2/1991, d'Espectacles, Establiments Públics i Activitats Recreatives.
  
El que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present resolució, que no esgota la via administrativa, podran les persones interessades interposar recurs d'alçada en el termini d'un mes a comptar des de l'endemà a aquell en què tinga lloc la seua notificació, davant de l'òrgan superior jeràrquic d'aquell que va dictar aquest, el conseller de Justícia i Administracions Públiques, de conformitat amb el que establix l'article 107.1, en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999. Tot això sense perjuí que s'utilitze qualsevol altra via que es considere oportuna.
  
En el cas que no faça ús del seu dret a recórrer, en termini anteriorment indicat, haurà de fer efectiva la multa utilitzant els impresos a arreplegar en aquestes oficines, carrer Historiador Chabàs, 2 de València, en qualsevol de les entitats col·laboradores que en el citat imprés consten, de conformitat amb el que establix el Decret 105/1992, de 6 de juliol, sobre recaptació de taxes, preus públics i sancions de la Generalitat Valenciana, i l'Ordre de 26 de febrer de 1993, que desenvolupa l'esmentat decret, i remetre a les referides oficines l'exemplar corresponent de l'administració.
  
Se li advertix que, si no l'abona en el dit període voluntari, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat, s'expedix el present edicte.